CELEX: 62012CN0466
Language: mt
Date: 2012-10-18 00:00:00
Title: Kawża C-466/12: Talba għal deċiżjoni preliminari mressqa mill-iSvea Hovrätt (l-Isvezja) fit- 18 ta’ Ottubru 2012 — Nils Svensson, Sten Sjögren, Pia Gadd u Madeleine Sahlman vs Retriever Sverige

8.12.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 379/19
            
         Talba għal deċiżjoni preliminari mressqa mill-iSvea Hovrätt (l-Isvezja) fit-18 ta’ Ottubru 2012 — Nils Svensson, Sten Sjögren, Pia Gadd u Madeleine Sahlman vs Retriever Sverige
   (Kawża C-466/12)
   2012/C 379/31
   Lingwa tal-kawża: l-Isvediż
   
      Qorti tar-rinviju
   
   Svea Hovrätt
   
      Partijiet fil-kawża prinċipali
   
   
      Rikorrenti: Nils Svensson, Sten Sjögren, Pia Gadd u Madeleine Sahlman
   
      Konvenuta: Retriever Sverige AB
   
      Domandi preliminari
   
   
               (1)
            
            
               Il-fatt li persuna li ma hijiex il-proprjetarju tad-drittijiet tal-awtur ta’ biċċa xogħol tipprovdi link li twassal għal din il-biċċa tax-xogħol fuq is-sit internet tiegħu jikkostitwixxi komunikazzjoni ta’ dan ix-xogħol lill-pubbliku skont l-Artikolu 3(1) tad-Direttiva 2001/29/KE tal-Parlament Ewropew u tal-Kunsill, tat-22 ta’ Mejju 2001, dwar l-armonizzazzjoni ta’ ċerti aspetti ta’ drittijiet ta’ l-awtur u drittijiet relatati fis-soċjetà ta’ l-informazzjoni (1)?
            
         
               (2)
            
            
               L-evalwazzjoni fl-ewwel domanda hija influwenzata mill-fatt li x-xogħol li tirrinvija għalih il-link jinsab fuq sit internet li kulħadd jista’ jaċċedi għalih mingħajr restrizzjonijiet jew li l-aċċess għal dan is-sit huwa, għall-kuntrarju, limitat b’xi mod jew ieħor?
            
         
               (3)
            
            
               Huwa xieraq li, waqt l-evalwazzjoni tal-ewwel domanda, issir distinzjoni skont jekk il-biċċa tax-xogħol, wara li l-utenti jikklikkja fuq il-link, tidhirx fuq sit internet ieħor jew, għall-kuntrarju, tagħti l-impressjoni li hija qed tintwera fuq l-istess sit?
            
         
               (4)
            
            
               Stat Membru jista’ jagħti protezzjoni iktar wiesa’ lid-dritt esklussiv ta’ awtur billi jipprovdi li l-kunċett ta’ komunikazzjoni lill-pubbliku tinkludi wkoll operazzjonijiet bħal dawk li jirriżultaw mill-Artikolu 3(1) tad-Direttiva 2001/29?
            
         
      (1)  ĠU Edizzjoni Speċjali bil-Malti, Kapitolu 17, Vol. 1, p. 230.